**HRVATSKO KATOLIČKO DRUŠTVO PROSVJETNIH DJELATNIKA**

**HKDPD LISTIĆ, kao obično, malo**



 God. XXVI. 2/ veljača 2020.

LJUDSKA LUDOST I BOŽJA MUDROST

Na stranicama Hrvatskog sabora može se još naći fonogram rasprave s 9. sjednice IX. zasjedanja Sabora, od 10.10.2018., na kojoj je Ivan Pernar govorio o masonima i njihovu utjecaju na hrvatsku politiku te o načinu njihova djelovanja. Kako on većini ne izgleda kao ozbiljan političar, tako ni njegovo pitanje i razglabanje o ovoj temi nije dobilo neku težinu. I ja sam ga brzo zaboravila, iako me je začudilo kada ju je otvorio. No, pročitah nedavno tekst o Velikoj masonskoj loži Stup mudrosti na čijem je čelu oftamolog Nikica Gabrić i bi mi žao čovjeka. I svih drugih (i onih iz Pernarove priče) koji se nalaze u tim vodama. Umišljajući da su na izvoru mudrosti, ne slute kako su joj zatvorili vrata. A Ona ih poziva, kao i svakog čovjeka bez obzira gdje bio. Tako čitamo u Mudrim izrekama 9,1-6: *Mudrost je sazidala sebi kuću i otesala sedam stupova. Poklala je svoje klanice, pomiješala svoje vino i postavila svoj stol. Poslala je svoje djevojke da objave svrh gradskih visina: "Tko je još dijete, neka se svrati ovamo!" A nerazumnome govori: "Hodite, jedite od mojega kruha i pijte vina koje sam pomiješala. Ostavite djetinjarije da biste živjeli i hodite putem razboritosti."*

Nedostatak mudrosti Stupa mudrosti vidljiv je već u Statutu Udruge (upisane u Registar udruga RH koji se vodi u uredu državne uprave Grada Zagreba). Naime u poglavlju Ciljevi i djelatnost, Članak 15. stoji: *Udruga je nepolitična udruga čiji je cilj promicanje slobodnozidarskih nazora, prije svega općeg morala, kulture i ljubavi prema bližnjemu, te dobročinstva. Iz svog kruga interesa isključuje sva politička i vjerska pitanja i obvezuje svoje članstvo na poštivanje Ustava i zakona Republike Hrvatske, Opće deklaracije o pravima čovjeka (i Europske) Konvencije za zaštitu ljudskih prava i temeljnih sloboda. Udruga djeluje na području umjetnosti, kulture te duhovnosti*. Dakle, nelogičnost i proturječje bodu u oči već u samom definiranju cilja: promiče slobodnozidarski →

**BOŽJA RIJEČ – RIJEČ ŽIVOTA**

****Pohvala mudrosti**

*Jer u nje je duh razborit, svet, jedinstven, mnogostran, tanan, okretan, pronicav, neoskvrnjen, jasan, nepristran, dobrohotan, oštar, nezaprečiv, dobrotvoran, čovjekoljubiv, postojan, pouzdan, bezbrižan, svemoćan, svenadzoran, što prodire kroza sve duše, mudre, čiste i najtanje. Jer je mudrost gibljivija od svakog gibanja, ona proniče i prožima sve svojom čistoćom.*

*Jer je ona dah sile Božje i čist odvir slave Svemogućeg; zato je ništa nečisto ne može oskvrnuti. Ona je odsjev vječne svjetlosti i zrcalo čisto djela Božjeg, i slika dobrote njegove. Jedna je, a može sve, i, ostajući u sebi, sve obnavlja. Ona prelazi od naraštaja do naraštaja u duše svete i čini od njih Božje prijatelje i proroke. Jer Bog ne ljubi nikoga osim onoga tko se druži s mudrošću..*

 *Mudr 2, 25-28*

→: svjetonazor (koji je obilježen specifičnim vjerovanjima) i duhovnost (koja je izvor i odraz svjetonazora i vjerovanja), kao što je i opći moral uvjetovan svjetonazorom i vjerom, a tobože isključuje sva vjerska pitanja. To se dalje vidi u Čl. 16., u kojem se definiraju djelatnosti, a gdje se koriste riječi „duhovne znanosti“ i „duhovna povijest čovječanstva“ i iz čega se jasno iščitava da je cilj upravo promicanje posebne, slobodnozidarske /masonske duhovnosti i vjerovanja. *Djelatnosti Udruge su: Organizira rasprave i predavanja za članove na području duhovnih, humanističkih i drugih znanosti s posebnim osvrtom na slobodno zidarstvo;*

 *Izrada povijesnih studija iz navedenih područja , kao i osobama i događajima koje su značajno utjecale na duhovnu povijest čovječanstva, a posebno Hrvatske.*

*Prenošenje starog humanističkog i slobodnozidarskog naslijeđa u današnje vrijeme putem seminara, tribina i predavanja svojih članova.*

*Pomoć i sudjelovanje u humanitarnim aktivnostima.*

Tako je jasno vidljivo da je humanitarni rad samo zavjesa iza koje se krije stvarni smisao ove Udruge. Tko se o ovoj temi – temi masonstva, želi pouzdano i detaljno informirati, neka pročita knjigu *Otkrivena tajna masona: s enciklikom Ljudski rod (Humanum Genus) pape Lava XIII*. Njezin je autor Jose Maria Caro y Rodriquez, nadbiskup Santiaga i kardinal Čilea. Iako je nastala u prvoj →

**PRONAĐI SVOJ LIJEK**

 *“Kad božanska Mudrost uđe u dušu, ona u nju sa sobom donosi svakovrsna dobra i nebrojeno bogatstvo…Mudrost ne daje čovjeku samo svjetlo da spozna istinu, već daje i divnu sposobnost da tu istinu preda drugima.”*

 sv. Ljudevit M.Grignion Montfortski

**POZIV NA REDOVITU TRIBINU**

**TEMA: PRIKAZ KNJIGE JOHNA POLKINGHORNEA „VJERA U**

 **BOGA U DOBA ZNANOSTI“**

**PREDSTAVLJAČI:** prof. em. **MIROSLAV FURIĆ**,

 prof. em. **MARIJAN ŠUNJIĆ**,

 prof., dr. sc. **STIPE KUTLEŠA**

**ČETVRTAK, 20. veljače 2020. u 20,00** sati u Zagrebu, Palmotićeva 31 (dvorišna zgrada), u okviru redovite mjesečne tribine Društva.

→ polovici 20. stoljeća, hrvatski prijevod knjige objavila je u Zagrebu Naklada Benedikta 2011. godine.

S obzirom da je i danas riječ napredak ona kojom se po medijima, u obrazovanju, u pravu, u javnom životu stvara i uvodi novotarija, preoblikuje duh i duhovnost naroda, , zanimljivo je o njoj pročitati iz perspektive ovog autora i ove teme te iz perspektive vremena od kojeg smo odmakli stotinjak godina. Začudit će nas kako se u tome ništa nije promijenilo:

*Riječ napredak jest jedna od onih čarobnih riječi kojima masonstvo obmanjuje budale i neznalice. Ako bi njihova djela nazvali pravim imenom, možda bi riječ retrogresija (kretanje unatrag) izrazila jednu od mnogih ideja koje treba preispitati. Ratovi, pobune, revolucije koje je slobodno zidarstvo potaknulo u svijetu , s njihovim udvaranjima, beskrajnom zlu koje uništava ili usporava svaki pravi napredak, potpuno opravdavaju ovu tvrdnju. Razuzdani običaji, plodovi sotonskih sloboda bacaju kršćanski narod u ponor poganske degradacije, →*

*→ iz koje ih je Crkva bila uzdigla.*

*Obiteljska čast svakodnevno se povlači po blatu, zahvaljujući njihovu naporu da je unište. Ne samo da žele razoriti brak razvodom, nego zagovaraju i slobodnu ljubav, a prešli bi i granice divljaštva da postignu čisto životinjsko stanje.*

*A glede religije, ne samo da Bratstvo vodi svijet unatrag u poganstvo, ne samo kultu sunca, kult prirode, kultu tijela, i s toliko odvažno objavljenim materijalizmom, nego vodi natrag do iza samih granica čovječnosti i kako bi ustoličili pravo stanje jednog nečovjeka koji ne štuje Boga zato što ga nije kadar spoznati.*

*Pobjeda okrutnosti, pljačke i nepoštenja, u koju su ljudi, bez dotadašnjih ograničenja religije, potonuli, pokazat će može li se ideja da je svatko svoj bog smatrati zavidnim napretkom ili mrskim natražnjaštvom koje masonstvo toplo predstavlja kao dražestan ideal. Opat Bourget piše: “Ondje gdje je kršćanstvo čvrsto, narodni su običaji bolji, dok su ti običaji lošiji ako je kršćanstvo mlitavo. Stoga su ljudska društva, ondje gdje je drvo na kojemu cvjetaju ljudske vrline koje se ne primjenjuju, osuđeno na propast. Molim se da dovoljno jasno objavim sljedeće: narod je obeshrabren razdiranjem njegove vjere, tako da je njegovom dekristijanizacijom počinjeno ubojstvo, moralno ubojstvo. Nema društvenog spasa izvan deset Božjih zapovijedi. Takvo je bilo uvjerenje Pierrea le Palaya i Hippolytea Tainea, a takvo je i moje mišljenje.“*

*Sve iskrene duše misle na isti način. Ono što bi za nas bila sramota, za slobodno je zidarstvo ideal! A najtužnije je da mnogi masoni , koji nisu izgubili svoj uobičajeni moralni osjećaj za ljude, čak i znaju da je ideal upravo kršćanstvo, a ne moral „udovice“, u čijoj kući obitavaju.*  (str. 244/245)

***Početak mudrosti strah Gospodnji! Mudro čine koji ga poštuju. Slava njegova ostaje dovijeka! (Psalam 111,10)***

**„*Jer mudrost ovoga svijeta ludost je pred Bogom. Ta pisano je: On hvata mudre u njihovu lukavstvu*“. (1. Korinćanima 3, 19)**

**H**RVATSKO**K**ATOLIČKO**D**RUŠTVO**P**ROSVJETNIH**D**JELATNIKAGundulićeva 12, 10000 Zagreb; internetska adresa: a<http://hkdpd.blogspot.com/> ; IBAN HR5923600001101523936**,** kod uplate poziv na broj : 01 JMBG; **Skupina za Zrno**: Matija Grgat, Ana Cindarić i Stjepan Dilber, DI. Telefon uredništva: 098/1614 233.Prilozi se šalju na e-adresu**:** matija@net.hr